OBAVIJEST O DEZINSEKCIJI KOMARACA

NA PODRUČJU GRADA KUTINE
Škarda-sanitarna zaštita d.o.o. Čazma vršiti će larvicidno i adulticidno tretiranje komaraca u Gradu Kutini i prigradskim naseljima dana 07. lipnja 2024. godine u večernjim satima. Tretiranje će se provoditi sa zemlje u večernjim satima sa aparatima Shwinfog, te insekticidnim sredstvima III skupine na bazi permetrina i temefosa.

Insekticidna sredstva koja se koriste prilikom dezinsekcije komaraca imaju brzo početno djelovanje i dugo rezidualno djelovanje, što u konačnici rezultira smanjenjem populacije komaraca u svim njihovim razvojnim stadijima, od ličinki do adulta.

Navedeni insekticidi neznatno su opasni za čovjeka i njegovu okolinu, a u okolišu ne zaostaju, jer su biorazgradivi.

Insekticidi imaju Odobrenje i Rješenje Ministarstva zdravlja RH.

U slučaju lošijeg vremena tretiranje se prenosi na slijedeći naredni dan bez oborina.
Mole se pčelari s područja grada da sklone pčele i zatvore košnice.

